Vilassar de Dalt

Vilassar de Dalt é un municipio de Cataluña, España, pertencente á provincia de Barcelona, na comarca do Maresme. A localidade está situada na zona interior, entre os municipios de Cabrils, Òrrius, Premià de Dalt e Vilassar de Mar, a uns 10 km de Mataró e a 20 km de Barcelona.

 Historia 
Vilassar é un pobo milenario: o primeiro documento que o menciona data do ano 978. O pobo foi crecendo ao redor do castelo do século X e a parroquia do século XI. En 1875 un pequeno núcleo urbano de casas construídas cerca do mar sepárase e pasa a formar Vilassar de Mar, que se constitúe como pobo. Na época franquista, Vilassar de Dalt, pasou a chamarse San Ginés de Vilasar.

 Demografía 
 Evolución demográfica1900  1930  1950  1970  1981  2000  2006  3.113 3.374 3.306 5.2575.5187.4848.334

 Economía 
O municipio caracterizouse desde antigo pola produción agrícola: horta na zona baixa; viña, alfarroba e cereal na montañosa. Os cultivos de secaño xa non existen e a floricultura segue só naquelas zonas nas que por normativa urbanística non é posible construír urbanizacións, a principal característica do Baix Maresme nas últimas décadas. A actividade téxtil, hoxe practicamente testemuñal, no pasado representou a principal fonte de traballo da poboación desde os inicios da revolución industrial ata a gran crise industrial dos anos 70, cando as fábricas empezaron un proceso de peche masivo. Esta actividade foi decrecendo en canto ao seu peso relativo, deixando paso a un sector de servizos impulsado pola urbanización do municipio, que acolleu nos últimos anos a poboación con orixe en Barcelona cidade, inicialmente como segunda residencia.

Ademais, o pobo alberga ao parque acuático Illa Fantasía, que chegou a ser o máis grande de Europa.

 Lugares de interese 
 Igrexa de Sant Genís
 Teatro La Massa
 Torre de Can Maians
 Ermida de Can Boquet
 Castelo de Vilassar
 Ermida de Sant Sebastià
 Museo Municipal de Vilassar de Dalt
 Museo do Cau del Cargol
 Asentamento neolítico da Roca d'en Toni
 Necrópole medieval
 Fornos romanos da Fornaca

 Galería de imaxes 

 Cidades irmandadas 
  Juèsa (Francia) 
  Mondavio (Italia)

 Véxase tamén 
 Ligazóns externas 

 Sitio web do concello 
 Información da Generalitat de Catalunya 
 Información do Institut d'Estadística de Catalunya 

Categoría:Concellos da provincia de Barcelona